ทันเกมส์ภาคบ่าย-บล.ไทยพานิชย์
ทันเกมส์ภาคบ่าย-บล.ไทยพานิชย์
8 ธ.ค. 2559

สรุปภาวะตลาดภาคเช้า : แกว่งแดนบวกตลอดช่วงเช้า – SET เปิดและแกว่งเคลื่อนไหวในแดนบวกตลอดช่วงเช้าที่ผ่านมา เป็นไปในทิศทางเดียวกับดัชนีตลาดหุ้นในภูมิภาค และตลาดหุ้นต่างประเทศ โดยรวมนักลงทุนมีมุมมองที่ดีต่อการประชุม ECB คืนนี้ และทิศทาง fund flow นักลงทุนต่างชาติที่เริ่มกลับเข้ามาซื้อสุทธิเป็นข่าวดีสนับสนุนการปรับตัวขึ้นครั้งนี้ ส่งผลดัชนี SET index ปิดปรับตัวขึ้นเช้าวันนี้ที่ระดับ 1530.00 จุด +9.47 จุด หรือ +0.62% ด้วยมูลค่าซื้อขายที่เพิ่มขึ้นมาที่ระดับ 2.6 หมื่นลบ. หุ้นกลุ่มหลักที่ปรับตัวขึ้นหนุนตลาดได้แก่ ปิโตรฯ +2.0%, สื่อสาร +1.5% และ รับเหมาก่อสร้าง +1.3% ด้านค่าเงินบาททรงตัวที่ระดับ 35.60 บาท
กลยุทธ์ที่แนะนำ
ช่วงบ่าย: คาดช่วงบ่ายแกว่งตัว sideways และปรับตัวขึ้นต่อตามแนวโน้มการลงทุนที่ดูดีขึ้น นักลงทุนต่างชาติกลับมาซื้อสุทธิ + ภาวะการลงทุนแบบ risk-on ผลักดันดัชนีปรับตัวขึ้นต่อ คืนนี้ลุ้นการประชุม ECB ว่าจะมีการต่ออายุมาตรการ QE เดิม คาด SET จะปรับตัวขึ้นมุ่งหน้าสู่แนวต้านถัดไปที่ 1540 และ 1550 จุด กลยุทธ์ ซื้อสะสมตามการปรับตัวขึ้นของ SET index การซื้อเก็งกำไรระหว่างวัน สามารถทำได้ตามทิศทางตลาดที่ปรับตัวขึ้น หุ้นเก็งกำไรระหว่างวันแนะนำ KBANK (รับ 172.0 ต้าน 177.0 cut 167.5) และ JAS (รับ 8.0 ต้าน 9.0 cut 7.8)
 